Dacă epidemia din Noua Zeelandă este "teribilă" cum spune Trump, atunci cât de rău este în restul lumii?
Trump critică Noua Zeelandă că nu vrea să vadă explozia de cazuri de Covid-19 din țară. Asta în timp ce SUA a raportat luni aproape 42 de mii de cazuri noi, iar Noua Zeelandă doar 9. "Vedeți ce se întâmplă în Noua Zeelandă? Au învins, au învins, a fost ca o știre de prima pagină, deoarece au vrut să-mi demonstreze ceva", spune Trump.
În timpul unui discurs electoral, Donald Trump a criticat Noua Zeelandă de faptul că nu vrea să vadă explozia de cazuri de noi de Covid-19 din țară, menționând că regiunile pe care lumea le aprecia ca fiind povești de success, acum se confruntă cu o "creștere semnificativă" a cazurilor, scrie The Guardian.Aceste declarații vin în timp ce SUA au înregistrat luni 41.893 de noi cazuri de coronavirus și 654 de noi decese, iar Noua Zeelandă a raportat doar 9 cazuri noi de Covid-19."Vedeți ce se întâmplă în Noua Zeelandă? Au învins, au învins, a fost ca o știre de prima pagină, deoarece au vrut să-mi demonstreze ceva", a spus președintele american la un miting de campanie în Mankato, Minnesota."O creștere mare a numărului de infecții în Noua Zeelandă, știți că este groaznic, nu ne dorim acest lucru, dar acesta e un inamic invizibil pe care China nu ar fi trebuit niciodată să-l lase să vină în Europa, și nici în restul lumii", adaugă Trump.Este pentru prima dată când Tump menționează Noua Zeelandă într-un discurs de campanie. Marți, premierul Jinda Ardern i-a răspuns președintelui american, spunând că nu există "nicio comparație" între situația din SUA și țara sa.În total, 22 de persoane au murit de Covid-19 în Noua Zeelandă, în comparație cu SUA unde și-au pierdut viața peste 170,000 oameni, cel mai mare număr de decese din lume.